Diari Oficial de la Generalitat Valenciana


Sumari del DOGV 5268, del 29-05-2006 (2006/5958)

RESOLUCIÓ de 16 de maig de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'acord de col·laboració entre la Universitat d'Almeria i la Generalitat Valenciana a través de la Conselleria d'Agricultura, Pesca i Alimentació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5268

Data del DOGV
:   29-05-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/5958


Data del document
:   16-05-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Agricultura, Pesca i Alimentació
    * universitat
    * cooperació administrativa
    * pesticida
    * investigació

RESOLUCIÓ de 16 de maig de 2006, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'acord de col·laboració entre la Universitat d'Almeria i la Generalitat Valenciana a través de la Conselleria d'Agricultura, Pesca i Alimentació. [2006/F5958]  
Subscrit, després de la tramitació prèvia reglamentària, entre la Universitat d'Almeria i la Generalitat Valenciana a través de la Conselleria d'Agricultura, Pesca i Alimentació, el 7 d'abril de 2006, un acord de col·laboració, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0246/2006, i que figura com a annex d'esta resolució.  
València, 16 de maig de 2006.. El director general de Relacions amb les Corts i Secretariat del Govern: Antonio V. Peral Villar.  
Acord de col·laboració entre la Universitat d'Almeria i la Generalitat Valenciana a través de la Conselleria d'Agricultura, Pesca i Alimentació  
València, 7 d'abril de 2006  
Compareixen  
D'una part, el conseller d'Agricultura, Pesca i Alimentació de la Generalitat Valenciana, Juan Gabriel Cotino Ferrer, autoritzat per Acord, del Consell, de data 10 de març de 2006, per a subscriure el present acord.  
I d'una altra, el rector de la Universitat d'Almeria, Alfredo Martínez Almecija, fent ús de les facultats que li conferix el Decret 312/2002, de 23 de desembre, en nom i representació d'esta.  
Es reconeixen ambdós parts amb capacitat legal suficient i poder per a este acte.  
Exposen  
Primer. Que la Universitat d'Almeria (en avant UAL), a través del Grup d'Investigació AGR-159, Residus de Plaguicides de Química Analítica del Departament d'Hidrogeologia i Química Analítica, realitza treballs d'investigació i desenrotllament per millorar la qualitat dels laboratoris d'anàlisi de residus de plaguicides de gran impacte a nivell tant nacional com europeu.  
Segon. Que la Conselleria d'Agricultura, Pesca i Alimentació, a través del Servici d'Anàlisi Agroalimentària, de la Direcció General d'Investigació, Desenrotllament i Innovació Agropecuària, és l'òrgan encarregat del control oficial d'anàlisi de productes agroalimentaris a la Comunitat Valenciana i, en concret, del seguiment i control d'anàlisi de residus de plaguicides en fruites i hortalisses en compliment dels programes de vigilància establits en la legislació espanyola i en les directives comunitàries 86/362/CEE i 90/642/CEE.  
Tercer. Que tant la UAL com la Conselleria d'Agricultura, Pesca i Alimentació estan ja col·laborant i desitgen mantenir esta relació davall un marc específic de col·laboració que possibilite la formació d'un equip multidisciplinari UAL/Conselleria d'Agricultura, Pesca i Alimentació, amb l'objectiu de dur a terme els treballs anteriorment esmentats de forma conjunta, coordinats pel catedràtic de la UAL, Amadeo Rodríguez Fernández-Alba responsable del Grup d'Investigació Residus de Plaguicides.  
Per això, ambdós parts convenen les següents  
Clàusules  
Primera. Objecte de l'acord  
L'objecte del present acord és l'establiment d'un marc d'actuació per a la col·laboració científica entre la UAL i la Conselleria d'Agricultura, Pesca i Alimentació en activitats de preparació de cursos de formació sobre noves metodologies analítiques, organització d'exercicis d'intercomparació de resultats i, altres cursos i activitats que siguen d'interés per a ambdós parts.  
Segona. Programa de treball  
Amb l'objectiu de satisfer els objectius definits en l'article anterior, ambdós parts es comprometen, en la mesura dels mitjans dels quals puguen disposar i conforme a les normes de cada organisme a:  
a) Elaborar un pla d'actuacions anual sobre les activitats comentades anteriorment. Este pla estarà estretament vinculat a les tasques relatives que es deriven de l'assignació del Servici d'Anàlisi Agroalimentària com a laboratori de referència europeu per part de la Direcció General SANCO.  
b) Preparar un programa de difusió de les activitats programades com dels resultats obtinguts com per exemple: reunions periòdiques amb els laboratoris i/o centres interessats, creació d'una pàgina web específica, etc.  
Tercera. Responsables  
Els responsables cientificotècnics de l'execució i seguiment de l'acord per cada una de les parts seran:  
Amadeo Rodríguez Fernández-Alba, catedràtic d'Hidrologia i Química Analítica per part de la UAL.  
José García de la Cuadra, enginyer agrònom, cap del Servici d'Anàlisi Agroalimentària de la CAPA.  
Quarta. Vigència de l'acord  
L'acord ací subscrit tindrà validesa mínima, a partir de la data de la firma, de tres anys, després dels quals es podrà renovar a iniciativa de qualsevol de les parts, amb l'acord previ que, en este sentit, s'ha d'establir abans de la data de la finalització.  
Quinta. Causes de modificació de resolució i conseqüències  
Este acord només podrà ser modificat amb el consentiment exprés d'ambdós parts en document escrit i esmentant la voluntat de les parts de modificar-lo.  
El present acord té caràcter administratiu i s'assegura per allò disposat en les presents clàusules, per allò que estes contenen, per allò que s'ha assenyalat en la Llei Orgànica d'Universitats i en els Estatuts i normes d'aplicació a la Universitat d'Almeria, junt amb la normativa d'aplicació a la Conselleria d'Agricultura, Pesca i Alimentació com a òrgan de l'administració de la Generalitat, així com la resta de normativa de general aplicació.  
I en prova de conformitat, així com la deguda constància d'allò que s'ha acordat, ambdós parts firmen el present acord en dos exemplars en el lloc i data al principi indicats.  
El conseller d'Agricultura, Pesca i Alimentació: Juan G. Cotino Ferrer.  
El rector de la Universitat d'Almeria: Alfredo Martínez Almecija.